Aalborg Stiftstidende, 1829-07-11
Da det af Hs. Majestæt allernaadigst blev befalet det kongl. danske Cancellie at afgive allerunderdanigst Betænkning, angaaende hvilke Lovforanstaltninger der kunde være at træffe til Forebyggelse af Mueligheden af Skindødes Begravelse, blev denne Gienstand af Collegiet taget under Overveielse og Sundheds-Collegiets Erklæring desangaaende indhentet. Efter dettes Yttring er Skindød saare sielden og kun at befrygte enten hvor, uden foregaaende Sygdom, Livets Phænomener pludseligen standses, eller hvor visse langvarige Sygdomme, især Hysterie, have været tilstede. Derimod holdt det kongl. danske Cancellie Jndretningen af et nyt Liighuus mindre nødvendig. Ligesom det for nogle og tyve Aar siden paa AssistentsKirkegaarden uden for Nørreport indrettede Liighuus kun har været brugt een eneste Gang, saaledes er det heller ikke at formode, at en vidtløftigere Jndretning af det Slags, om den med betydelig Bekostning blev tilveiebragt, vilde i Fremtiden blive benyttet. Ogsaa bemærkedes, at Hr. Statsraad Dr. og Prof. Herholdt, R. af D., allerede for 36 Aar siden, i Maanedsskriftet Jris, Aprilhæftet 1793, har gjort vigtige Jndvendinger mod selve Gavnligheden af hine Liighuse. Efter det kongl. danske Cancellies allerunderdanigst Jndstilling har det behaget Hs. Majestæt Kongen ved Allerhøieste Resolution af 9de d. M. Allernaadigst at befale som følger: H. 1. Præsterne i Kjøbenhavn maae ikke kaste Jord paa noget Liig, førend der ved Attest fra en authoriseret Læge er godtgjort, at sikkre utvivlsomme Tegn paa Døden have viist sig. - §. 2. Det paalægge Lægerne i ethvert Tilfælde, hvor der maatte findes Spor, som kunde give Anledning til at antage, at Dødsaarsagen fortjener en justitiel Undersøgelse, uopholdelig derom at gjøre omstændelig Jndberetning til Politiet, og i saadant Tilfælde ikke at meddele nogen Attest, som kan hjemle Ligets Begravelse, inden Politiet dertil har givet sit Samtykke. - . 3. Naar den Afdøde ikke har været under Behandling af nogen Læge, eller og naar det af andre Aarsager maatte fordres, skulle de ved Fattigvæsenet ansatte Districtslæger være pligtige til at besigte Liget og meddele Dødsattest, imod at de i Tilfælde, hvor den Afdødes Begravelse bekostes af Familien eller andre Private, derfor nyde 40 Rigsbankskilling Sølv; hvorimod de med Hensyn til Liig, som jordes for offentlig Regning, skulle meddeele saadan Attest uden Betaling. Et Foretagende som i høi Grad tiltrækker sig Opmærksomhed er Hr. Billedhugger ved det kgl. Kunst academie Krohns Jndbydelse til Subscription paa en Samling Büster af udmærkede danske Videnskabsmænd og Kunstnere, bestaaende af Professor Clemens, Overkammerherre v. Hauch, Conferentsraad Hansen, Etatsraad Dr. Herholdt, Professor Jngemann, Professor Kuhlau, Biskop Dr. Münter, Confessionarius Dr. Mynster, Professor Dr. P. C. Møller, Professor Ochlenschlager, Etatsraad Dr. Rahbek, Dr. Ryge, Statsraad Thorwaldsen, Professor Weyse, Conferentsraad Dr. Ørsted og Etatsraad Dr. Ørsted. Hver Maaned skal udkomme 1 a 2 Büster, og hele Samlingen (16 Stk.) være sluttet i et Aar. En enkelt betales med 1 Rbd. Sølv, samtlige faaes for 14 Rbd. Sølv. Til en Prøve, forevises i Hr. Hols's Kunsthandel Ochlenschlagers Büste; den er omtrent 12 Tommer høi, af fiint Gips. Om Liigheden i denne smukke Buste er kun een Mening, som er den unge Kunstner til megen Ære. At der til Sultens særdeles Prydelser vil blive tilføiet Videnskabernes og Kunsternes hulde Fædre: J. v. Bulows og A. W. Moltkes, tør vel ikke tvivles om. At Mænd som Baggesen, Gutfeld, Lorentzen, Foersom o. Fl. vel ogsaa burde finde Plads deri, kan vel ikke bestrides, fordi de ere døde; netop denne Omstændighed bør fremfor nogen anden giøre Udslaget. Saamangen Levendes Navne-Berømmelse forsvinder med hans Død.